stanford-oval/wikipedia huggingface dataset:
Vammaisten syrjintä
Ableismi

Ableismi on sosiaalisen vammaistutkimuksen (Disability Studies) piirissä kehitetty käsite, joka kytkeytyy postmoderniin sosiaaliseen oikeudenmukaisuuden teoriaan. Sen mukaan vammaiset (disabled) ovat sorrettu identiteettiryhmä, jonka kohtaamat vaikeudet johtuvat yhteiskunnan asenteista. Vammaisuus on sosiaalinen konstruktio, joka on muodostettu määrittelemällä normaalisuus vain tietynlaiseksi.
Käsitteen käyttäjien mukaan ableismi on rasismiin tai heteronormin oletuksiin verrattava hierarkiajärjestelmä, jossa ihmiset asetetaan paremmuusjärjestykseen, missä  kyvykkäät ovat vammaisia parempia. Koska vammattomat ovat "normaaleja", he saavat etuoikeuksia ja valtaa. Ableismi eroaa aktivisti Amu Urhosen mukaan vammaisten syrjinnästä eli disabilismista: ableismia on esimerkiksi se, että elokuvateatterissa on varattu oma paikkansa pyörätuolille, mutta istumapaikat on suunniteltu niin, että pyörätuolin käyttäjä ei voi vapaasti valita mitä tahansa paikkaa, kuten muut teatterissa kävijät.
Teoksessa Cynical Theories Helen Pluckrose ja James A. Lindsay ovat arvostelleet ableismia epärealistisuudesta ja tosiasioiden sivuuttamisesta.
Aiheesta muualla

YK:n yleissopimus vammaisten henkilöiden oikeuksista ja sopimuksen valinnainen pöytäkirja (pdf) Suomen YK-liitto.[vanhentunut linkki]
UN Enable - Work of the United Nations for Persons with Disabilities YK. (englanniksi) (ranskaksi) (venäjäksi) (espanjaksi)
Kumpuvuori, Jukka & Högbacka, Marika: Vammaisten henkilöiden ihmisoikeudet Suomessa (doc)  2003. Ihmisoikeusinstituutti – Institutet för mänskliga rättigheter. Åbo Akademi.
Canyellesin metroasema

Canyelles on Barcelonan metron linjan 3 asema. Se sijaitsee Nou Barrisin alueella Barcelonan kaupungin pohjoisosassa. Aseman on suunnitellut Alfons Soldevila.
Canyellesin asema otettiin käyttöön vuonna 2001, kun linjan 3 laajennus Montbaun asemalta pohjoiseen valmistui. Canyelles oli linjan 3 pääteasema vuoteen 2008 asti, jolloin linjan jatke Trinitat Novan asemalle saatiin valmiiksi.
Aiheesta muualla

Canyellesin asema Trens de Catalunya -sivustolla (katalaaniksi)
Taidetta aseman sisäänkäyntiaulan seinällä
Branko Zorko

| Mitalit> Maa:   Kroatia.Miesten yleisurheilu.Sisäratojen MM-kilpailut  | Mitalit> Maa:   Kroatia.Miesten yleisurheilu.Sisäratojen MM-kilpailut  | Mitalit> Maa:   Kroatia.Miesten yleisurheilu.Sisäratojen MM-kilpailut  | Maa:   Kroatia> Miesten yleisurheilu. |
| --- | --- | --- | --- |
|  Pronssia | Toronto 1993 | 1 500 m |  |
| EM-kilpailut  | EM-kilpailut  | EM-kilpailut  |  |
|  Pronssia | Helsinki 1994 | 1 500 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Pariisi 1994 | 1 500 m |  |
|  Pronssia | Geneve 1992  | 1 500 m |  |
Branko Zorko (s. 1. heinäkuuta 1967 Čakovec) on kroatialainen keskimatkojen juoksija, joka edusti aktiiviurallaan myös Jugoslaviaa.
Zorko kilpaili viisissä olympialaisissa 1 500 metrin juoksussa. Hän selviytyi välieriin Barcelonassa 1992 ja Atlantassa 1996 sekä karsiutui alkuerissä Soulissa 1988, Sydneyssä 2000 ja Ateenassa 2004. Ulkoratojen MM-kilpailuissa hän selviytyi välieriin Stuttgartissa 1993 ja Ateenassa 1997 sekä karsiutui alkuerissä Göteborgissa 1995. Sisäratojen MM-kilpailuissa hän sai pronssia 1 500 metrillä Torontossa 1993 ajalla 3.45,39. Lisäksi hän oli samalla matkalla neljäs Pariisissa 1997 ja 3 000 metrillä kuudes Budapestissa 1989.
Zorko sai Helsingin EM-kilpailuissa 1994 pronssia 1 500 metrillä ajalla 3.36,88. Sisäratojen EM-kilpailuissa hän oli samalla matkalla toinen Pariisissa 1994 ajalla 3.44,64 ja kolmas Genovassa 1992 ajalla 3.42,85. Hän sai Välimeren kisoissa hopeaa 1 500 metrillä Barissa 1997 ja voitti saman matkan Balkanin kisoissa Sérresissä 1998. Sotilaiden maailmankisoissa hän sai pronssia 1 500 metrillä Zagrebissa 1999. Hän voitti Jugoslavian-mestaruuden 1 500 metrillä 1988, 1989 ja 1990.
Ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 1 000 m | 2.18,97 | Zagreb | 17. kesäkuuta 2000 |
| 1 500 m | 3.33,30 | Monaco | 8. elokuuta 1998 |
| Maili | 3.52,64 | Tukholma | 5. elokuuta 1998 |
| 3 000 m | 7.48,72 | Hengelo | 1. kesäkuuta 1998 |
| 5 000 m | 13.43,04 | Belgrad | 4. kesäkuuta 1989 |
Ennätykset > Sisäradat

| Matka | Aika | Paikka | Päivä |
| --- | --- | --- | --- |
| 1 000 m | 2.20,35 | Erfurt | 4. helmikuuta 1998 |
| 1 500 m | 3.38,05 | Stuttgart | 2. helmikuuta 1997 |
| 3 000 m | 7.49,29 | Pireus | 7. maaliskuuta 1990 |
Canutus Hahn

| Canutus Hahn |
| --- | --- |

Lundin piispa
 1680–1687 
Henkilötiedot
Syntynyt: 13. marraskuuta 1633 Uråsa, Kronobergin lääni, Ruotsi
Kuollut: 29. joulukuuta 1687 (54 vuotta) Karlskrona, Ruotsi
Canutus Hahn (13. marraskuuta 1633 Uråsa – 29. joulukuuta 1687 Karlskrona) oli ruotsalainen teologi ja Lundin yliopiston logiikan ja metafysiikan professori. Hän toimi Lundin piispana vuosina 1680–1687, minkä jälkeen hänen oli tarkoitus siirtyä piispaksi Växjön hiippakuntaan, mutta hän kuoli ennen vihkimistään. Hahn oli puhdasoppisen luterilaisuuden puolustaja, kuninkaallisen yksinvallan kannattaja ja Skånen ruotsalaistamisen edistäjä.
Aiheesta muualla

Kuvia tai muita tiedostoja aiheesta Canutus Hahn Wikimedia Commonsissa
Cashbox

Cash Box (tai Cashbox) oli yhdysvaltalainen viikoittain ilmestynyt aikakauslehti, joka oli erikoistunut musiikkiin ja kolikkopeliteollisuuteen. Lehteä julkaistiin vuosina 1942–1996. Cash Box oli yksi lukuisista yhdysvaltalaisista aikakauslehdistä, joka julkaisi omia musiikkilistoja.
Vuonna 2006 Cash Box aloitti jälleen toimintansa, tosin ainoastaan internetissä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Cantù

| Cantù |
| --- | --- |
 Garibaldin aukio
 vaakuna
 Cantù
 Koordinaatit: 45°43′49″N, 9°8′30″E 
Valtio:   Italia
Alue:  Lombardia
Maakunta:  Como
Pinta-ala:  
 – Maa:  23,25 km² km²
Korkeus:  369 (min. 248 - maks. 444)  m
Väkiluku (2013):  39 900 
 – Väestötiheys:  1 715  as./km²
 
 Kunnan kotisivut 
Infobox OKVirheellinen NIMI-arvo: 
Cantù on kaupunki Pohjois-Italiassa Comon maakunnassa Lombardian alueella. Se sijaitsee historiallisen Brianzan alueella. Kaupungin tärkein nähtävyys on Basilica di Galliano. Cantù on tunnettu pitsinvalmistuksesta.
Urheilu

Koripalloseura Pallacanestro Cantù on kaupungin kuuluisin urheiluseura. Cantù on myös isännöinyt useasti Italian ympäriajon etappikaupunkina.
Aiheesta muualla

Kuvia tai muita tiedostoja aiheesta Cantù Wikimedia Commonsissa
Comon maakunta
Albavilla | Albese con Cassano | Albiolo | Alserio | Alta Valle Intelvi | Alzate Brianza | Anzano del Parco | Appiano Gentile | Argegno | Arosio | Asso | Barni | Bellagio | Bene Lario | Beregazzo con Figliaro | Binago | Bizzarone | Blessagno | Blevio | Bregnano | Brenna | Brienno | Brunate | Bulgarograsso | Cabiate | Cadorago | Caglio | Cagno | Campione d’Italia | Cantù | Canzo | Capiago Intimiano | Carate Urio | Carbonate | Carimate | Carlazzo | Carugo | Casasco d’Intelvi | Caslino d’Erba | Casnate con Bernate | Cassina Rizzardi | Castelmarte | Castelnuovo Bozzente | Castiglione d’Intelvi | Cavargna | Cerano d’Intelvi | Cermenate | Cernobbio | Cirimido | Claino con Osteno | Colonno | Colverde | Como | Corrido | Cremia | Cucciago | Cusino | Dizzasco | Domaso | Dongo | Dosso del Liro | Erba | Eupilio | Faggeto Lario | Faloppio | Fenegrò | Figino Serenza | Fino Mornasco | Garzeno | Gera Lario | Grandate | Grandola ed Uniti | Gravedona ed Uniti | Griante | Guanzate | Inverigo | Laglio | Laino | Lambrugo | Lasnigo | Lezzeno | Limido Comasco | Lipomo | Livo | Locate Varesino | Lomazzo | Longone al Segrino | Luisago | Lurago Marinone | Lurago d’Erba | Lurate Caccivio | Magreglio | Mariano Comense | Maslianico | Menaggio | Merone | Moltrasio | Monguzzo | Montano Lucino | Montemezzo | Montorfano | Mozzate | Musso | Nesso | Novedrate | Olgiate Comasco | Oltrona di San Mamette | Orsenigo | Peglio | Pianello del Lario | Pigra | Plesio | Pognana Lario | Ponna | Ponte Lambro | Porlezza | Proserpio | Pusiano | Rezzago | Rodero | Ronago | Rovellasca | Rovello Porro | Sala Comacina | San Bartolomeo Val Cavargna | San Fedele Intelvi | San Fermo della Battaglia | San Nazzaro Val Cavargna | San Siro | Schignano | Senna Comasco | Solbiate | Sorico | Sormano | Stazzona | Tavernerio | Torno | Tremezzina | Trezzone | Turate | Uggiate-Trevano | Val Rezzo | Valbrona | Valmorea | Valsolda | Veleso | Veniano | Vercana | Vertemate con Minoprio | Villa Guardia | Zelbio
Canva

Canva on graafiseen suunnitteluun tarkoitettu verkkosivusto, joka on perustettu vuonna 2013. Canvassa on tarjolla yli miljoona kuvaa ja erilaisia grafiikoita ja fontteja. Canvaa käyttävät niin amatöörit kuin graafisen alan ammattilaisetkin. Canvan työkaluja voidaan käyttää niin verkko- kuin printtisisältöjenkin tuottamiseen.
Historia

Australialainen Melanie Perkins perusti Canva-yrityksen 1. tammikuuta 2013 yhdessä kahden muun perustajan kanssa. Hänen aiemmin perustamansa Fusion Books on Australian suurin vuosikirjojen kustantaja. Ensimmäisenä vuonna Canvalla oli yli 750 000 käyttäjää. Huhtikuussa 2014 sosiaalinen median asiantuntija Guy Kawasaki liittyi yhtiöön palvelun puolestapuhujaksi.  Vuonna 2015 lanseerattiin Canva for Work, joka helpotti yritysten markkinointisisältöjen luomista Canvan avulla.
Tilikautena 2016-17 Canvan liikevaihto kasvoi 6,8 miljoonasta Australian dollarista 23,5 miljoonaan tappioiden ollessa 3,3 miljoonaa. Vuonna 2017 yhtiöstä tuli kannattava ja sillä oli 294 000 maksavaa asiakasta. Vuonna 2018 yritys työllisti 200 ihmistä ja sillä oli toimistot Australiassa ja San Franciscossa. Tammikuussa 2018 Perkins ilmoitti, että yhtiö oli kerännyt 40 miljoonaa dollaria, sijoittajina toimivat Sequoia Capital, Blackbird Ventures ja Felicis Ventures. Canvan markkina-arvoksi arvioitiin 1 miljardi dollaria.
Kesäkuussa 2018 Canva ilmoitti aloittaneensa yhteistyön Dropboxin kanssa. Canvan sisältöjä integroitiin osaksi Dropboxia.
Aiheesta muualla

Virallinen sivusto. (englanniksi) (suomeksi)
Josie Maran

| Josie Maran |
| --- | --- |
 Josie Maran vuonna 2008.
Henkilötiedot
Syntynyt: 8. toukokuuta 1978 (ikä 46)
Ammatti:  malli, näyttelijä ja kosmetiikkayrittäjä
Aiheesta muualla
Viralliset kotisivut
IMDb 
AllMovie
Josie Selhorst Maran (s. 8. toukokuuta 1978) on yhdysvaltalainen malli, näyttelijä ja kosmetiikkayrittäjä.
Filmografia > Elokuvat

| Vuosi | Elokuva | Rooli |
| --- | --- | --- |
| 2002 | Swatters | Susan |
| 2002 | The Mallory Effect | Mallory |
| 2004 | Lentäjä | Thelma |
| 2004 | Mieheni ex-naiset | Lulu Fritz |
| 2004 | Van Helsing | Marishka |
| 2005 | The Cofession | Wife |
| 2005 | The Gravedancers | Kira Hayden |
Aiheesta muualla

Josie Maran Internet Movie Databasessa. (englanniksi)
FIA Formula Two Championship (2009–2012)

| FIA Formula Two Championship |
| --- | --- |
Luokka:  Formula 2
Maa:  Kansainvälinen
Ensimmäinen kausi:  2009
Viimeinen kausi:  2012
Valmistajia:  Williams
Moottoreiden valmistajat:  Audi
Rengasvalmistaja(t):  Yokohama
Virallinen kotisivu
Henry Surtees vuonna 2009.
FIA Formula Two Championship oli FIA:n Formula 2 -luokan autojen kilpasarja vuosina 2009–2012.
Historia

Vuonna 2008 Kansainvälinen autoliitto (FIA) ilmoitti Formula 2:n aloittamisesta uudelleen kaudesta 2009 alkaen. Sarjan tarkoitus oli toimi edullisena askeleena kehittää kuljettajia Formula 1 -sarjaan. Sopimuksen autojen toimittamisesta voitti Jonathan Palmerin johtama MotorSport Vision -yhtiö (MSV). MSV antoi autojen suunnittelun Williams F1 -tallille ja moottoreiksi valittiin turboahdettu Audin moottori. FIA:n arviona oli, että yhden auton ajattaminen kaudessa maksaisi 200 000 euroa ja että auton suorituskyky olisi jossakin Formula 1:n ja Formula 3:n välillä.
Sarja aloitti toimintansa kaudella 2009. Sarja kilpaili Bernie Ecclestonen hallinnoiman GP2-sarjan kanssa.
Kauden 2009 kilpailukalenteriin kuului kahdeksan kilpailuviikonloppua eurooppalaisilla radoilla pääasiassa FIA:n WTCC-sarjan kilpailuviikonloppujen ohella. Jokaisena viikonloppuna ajettiin kaksi noin 110 kilometrin mittaista kilpailua. Sarjan mestarille oli luvassa testi Williamsin Formula 1 -autolla, ja kolmelle parhaalle FIA myönsi F1-luokassa tarvittavan superlisenssin. Kilpailuviikonloppujen lisäksi sarjaan kuului viidet viralliset testit, joista kolmet järjestettiin ennen kauden alkua. Kaudella 2009 mestaruuden voitti Andy Soucek. Kautta varjosti kahdeksannessa osakilpailussa tapahtunut onnettomuus, jossa edellisenä päivänä ensimmäisen palkintosijansa saavuttanut Henry Surtees sai surmansa.
Sarja toimi vuoteen 2012 asti. Sarjan promoottori MotorSport Vision päätti, että sarja lopettaa toimintansa eikä kilpaile kaudella 2013.
Pistejärjestelmä

Kaudella 2009 pisteet jaettiin asteikolla 10-8-6-5-4-3-2-1.
Maaliskuussa 2010 ilmoitettiin, että pistejärjestelmä muutetaan Formula 1:ssä käytetylle asteikolle 25-18-15-12-10-8-6-4-2-1, jossa voittaja saa 25 pistettä.
Mestarit

| Kausi | Kuljettaja |
| --- | --- |
2009:  Andy Soucek
2010:  Dean Stoneman
2011:  Mirko Bortolotti
2012:  Luciano Bacheta
English National Ice Hockey League

| English National Hockey League |
| --- | --- |
 English National Hockey League logo
Laji:  Jääkiekko
Maa(t):   Englanti  Skotlanti  Wales
Perustettu:  1996
Joukkueita:  37
Hallitseva mestari:  Solway Sharks (Pohjoinen) Invicta Dynamos (Etelä)
English National Hockey League on Ison-Britannian jääkiekon kolmas sarjataso. Sarja perustettiin vuonna 1996 ja se korvasi British National Leaguen vuonna 2005. Sarja on jaettu maantieteellisesti kahteen konferenssiin (etelä ja pohjoinen) ja etelän konferenssien sisällä kahteen divisioonaan. Sarjassa pelaa 23 joukkuetta Englannista, Skotlannista ja Walesista.
Pelaajasäännöt

Mikä tahansa joukkue saa pukea peliin kaksi ”non-UK trained” (Britannian ulkopuolella kasvanutta) pelaajaa, mutta näistä kahdesta vain toinen saa olla missään vaiheessa kentällä. Toinen voi pelata, mikäli ”non-UK trained” -pelaaja kärsii joukkuerangaistusta. ”UK trained” -statuksen saa pelaaja, joka on pelannut vähintään kaksi kautta alle 19-vuotiaiden kiekkosarjoissa Isossa-Britanniassa.
Putoaminen ja nouseminen

Konferenssien sisällä divisioonan 1 viimeinen putoaa divisioonaan 2, kun taas divisioonan 2 voittaja nousee divisioonaan 1. Lisäksi molemmissa konferensseissa pelataan nousukarsinta divisioonan 1 toiseksi viimeisen ja divisioonan 2 kakkosen välillä.
Sobków

Sobkówin kunnan vaakuna.
Sobków on kunta Jędrzejówin piirikunnassa Świętokrzyskien voivodikunnassa Puolassa. Sen hallintokeskus on Sobkówin kylä.
Vuoden 2019 arvion mukaan kunnassa asui 8 466 asukasta. Kunnan asukkaista 18,8 prosenttia oli 0–17-vuotiaita, 64,2 prosenttia 18–64-vuotiaita ja 17,0 prosenttia yli 64-vuotiaita. Sobkówin pinta-ala on 144 neliökilometriä.
Sobkówin kunnan kylät ovat Bizoręda, Brzegi, Brzeźno, Choiny, Chomentów, Jawór, Karsy, Korytnica, Lipa, Miąsowa, Mokrsko Dolne, Mokrsko Górne, Mzurowa, Niziny, Nowe Kotlice, Osowa, Sobków, Sokołów Dolny, Sokołów Górny, Staniowice, Stare Kotlice, Szczepanów, Wierzbica, Wólka Kawęcka ja Żerniki.
Käännös suomeksi
Cecil Cooke

| Mitalit> Maa:   Bahama.Miesten kilpapurjehdus. Olympialaiset  | Mitalit> Maa:   Bahama.Miesten kilpapurjehdus. Olympialaiset  | Mitalit> Maa:   Bahama.Miesten kilpapurjehdus. Olympialaiset  | Maa:   Bahama> Miesten kilpapurjehdus. |
| --- | --- | --- | --- |
|  Kultaa | Tokio 1964 | Star |  |
Cecil George Cooke (31. toukokuuta 1923 Nassau – 1. toukokuuta 1983 Nassau) oli bahamalainen kilpapurjehtija ja olympiavoittaja. Hän osallistui urallaan yksiin olympialaisiin, Tokiossa 1964. Cooke voitti näissä kisoissa kultaa star-luokassa Durward Knowlesin kanssa.
Danielle Brisebois

Danielle Anne Brisebois (s. 28. kesäkuuta 1969) on yhdysvaltalainen näyttelijä, tuottaja, lauluntekijä ja laulaja. 1990-luvulla hän äänitti kaksi sooloalbumia, Arrive All Over You ja Portable Life, ja oli myös rockyhtye New Radicalsin jäsen. Brisebois on tunnetuin roolistaan Stephanie Millsinä tilannekomediassa Perhe on pahin ja sen jatko-osassa Archien kapakka sekä Annie-musikaalin Mollyna.
Ura > Näyttelijän ura

Brisebois syntyi Brooklynissä, New Yorkissa. Hän aloitti näyttelijän uransa varhain ja näytteli ensimmäisessä elokuvassaan Naisen painajainen vuonna 1976, jolloin hän oli vielä alle kymmenvuotias. Vuotta myöhemmin Brisebois esiintyi yhdessä Kojakin jaksoista ja näytteli Annie-musikaalissa Mollya, nuorinta orpoa.
1970-luvun loppupuolella Brisebois näytteli tilannekomediassa Perhe on pahin ja myöhemmin sen jatko-osassa Archien kapakka. Vuosina 1980–1984 hän oli kuusi kertaa ehdolla Young Artist -palkintoon, jonka hän voittikin kahdesti. Vuonna 1982 Brisebois oli ehdolla myös Golden Globeen.
Ura > Musiikkiura

Brisebois aloitti musiikkiuransa 1990-luvun alussa laulamalla taustoja Gregg Alexanderin Intoxifornication-albumilla, mistä alkoi Briseboisin ja Alexanderin pitkä yhteistyö; Alexander kirjoitti ja tuotti Briseboisin esikoisalbumin, sekä lauloi sillä.
Vuonna 1998 Briseboisista tuli Alexanderin rockyhtye New Radicalsin jäsen. Yhtyeestä tuli menestys singlellään You Get What You Give ja miljoonia myynneellä albumillaan Maybe You've Been Brainwashed Too. Alexander kuitenkin lakkautti yhtyeen heti seuraavana vuonna, mutta jatkoi tuottamalla ja kirjoittamalla Briseboisin toisen albumin, Portable Life, joka julkaistiin 26. lokakuuta 1999.
Brisebois itse on kirjoittanut ja tuottanut lukuisia lauluja sellaisille artisteille kuin Clay Aikenille, Kelly Clarksonille, Sophie Ellis-Bextorille, Paula Abdulille ja Kylie Minoguelle. Hän on myös yksi Natasha Bedingfieldin "Unwritten" ja "Pocketful of Sunshine" laulujen kirjoittajista.
Filmografia > Elokuvat

| Vuosi | Elokuva / TV-elokuva / lyhytelokuva | Rooli |
| --- | --- | --- |
| 1976 | The Premonition | Janie Bennet |
| 1978 | If Ever I See You Again | Amy Morrison |
| 1978 | Slow Dancing in the Big City | Ribi Ciano |
| 1978 | King of the Gypsies | Nuori Tita |
| 1987 | Big Bad Mama II | Billie Jean McClatchie |
| 1990 | Kill Crazy | Libby |
| 1997 | Elämä on ihanaa | laulaja |
Filmografia > Televisiosarjat

| Vuosi | Sarja | Rooli |
| --- | --- | --- |
| 1977 | Kojak | Jamie Magid |
| 1978 | This Is the Life | Tammy |
| 1978-1979 | Perhe on pahin | Stephanie Mills |
| 1979–1983 | Archie Bunker's Place | Stephanie Mills |
| 1980 | Mom, the Wolfman and Me | Jenny Bergman |
| 1983 | Lemmenlaiva | Melissa Weatherly |
| 1983-1984 | Knots Landing | Mary-Frances Sumner |
| 1987 | Mr. Belvedere | Kerry |
| 1987 | Down and Out in Beverly Hills |  |
| 1987 | Murhasta tuli totta | Kim Bechet |
| 1987 | Tales from the Darkside | Amanda Polo |
| 1987 | Päivien viemää | Sasha Roberts |
| 1997 | Aaaah! Real Monsters | Lucy (ääni) |
| 1998 | Stories From My Childhood | Eliza (ääni) |
Diskografia > Albumit

Arrive All over You (1994)
Portable Life (1999, julkaistu 2008)
Diskografia > Kokoelmat

Just Missed the Train (2006)
Diskografia > Singlet

"What If God Fell From The Sky" (1994)
"Gimme Little Sign" (1995)
"I Don't Wanna Talk About Love" (1995)
"I've Had It" (1999)
Aiheesta muualla

Danielle Briseboisin virallinen nettisivu (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Cash Tankenson

| Cash Tankenson |
| --- | --- |

Luoja(t):  Jeff Matsuda
Näyttelijä(t):   Patrick Warburton
Ensi- esiintyminen:  JTV (heinäkuu 2005)
Kustantaja:  DC Comics
Henkilötiedot
Status:  Poliisi
Asuinpaikka:  Gotham City
Suhteet
Muut sukulaiset:  Isoäiti
Infobox OKNimi-testi OK: 
Cash Tankenson on kuvitteellinen poliisi The Batman -animaatiosarjassa.
Tankenson on itsevarma ja egoistinen poliisi, joka tuli etsivän Yinin uudeksi pariksi, kun hänen entinen parinsa Ethan Bennett muuttui Savinaamaksi. Tankenson yritti Yinin kanssa napata Jokerin kiinni, mutta heidän yhteistyö ei kuitenkaan mennyt hyvin, sillä Tankenson ei kuunnellut parinsa käskyjä ja luuli itse nappaavansa Jokerin helposti. Toisin kuitenkin kävi, kun Jokeri kaasutti Tankensonin tajuttomaksi. Batmanin pelastettua hänet myrkylliseltä kaasulta, Tankenson päätti pitää hetken taukoa rikollisten jahtaamisesta ja jäi poliisiasemalle tekemään paperitöitä.
Aiheesta muualla

http://www.legionsofgotham.org/BATMAN.html
The Batman F
Masłów

Masłówin kunnan vaakuna.
Masłów on kunta Kielcen piirikunnassa Świętokrzyskien voivodikunnassa Puolassa. Sen hallintokeskus on Masłówin kylä.
Vuoden 2019 arvion mukaan kunnan asukasluku oli 11 063 ja pinta-ala 85,5 neliökilometriä. Asukkaista 18,9 prosenttia oli 0–17-vuotiaita, 67,5 prosenttia 18–64-vuotiaita ja 13,6 prosenttia yli 64-vuotiaita.
Masłówin kunnan kylät ovat Ameliówka, Barcza, Brzezinki, Ciekoty, Dąbrowa, Dolina Marczakowa, Domaszowice, Mąchocice Kapitulne, Mąchocice-Scholasteria, Masłów, Masłów Drugi, Wiśniówka ja Wola Kopcowa.
Käännös suomeksi
Cashin–Landrumin ufotapaus

Cashin–Landrumin ufotapaus on väitetty ufohavainto, joka tapahtui Yhdysvalloissa, Texasissa, 29. joulukuuta 1980. Tapahtumat saivat alkunsa, kun 51-vuotias Betty Cash, 57-vuotias Vickie Landrum ja Landrumin 7-vuotias pojanpoika ajoivat autolla kohti Texasin Daytonia. Keskellä Piney Woodsin metsäaluetta he näkivät valonhehkua kauempana edessä. Muutaman minuutin ajomatkan jälkeen he näkivät suurelta timantilta näyttäneen esineen leijumassa ilmassa edessään. Oudon aluksen alapuolella näkyi tulenlieskoja. Cash ja Landrum tunsivat, että kohteesta tuli voimakasta lämpösäteilyä, joka kuumensi autoa sisäpuolelta. Vickie Landrum pyysi autoa ajanutta Cashia pysähtymään pelätessään, että lämpösäteily polttaisi heidät, jos he ajaisivat vielä lähemmäksi esinettä. Pysähtymisen jälkeen naiset astuivat ulos autosta tarkastellakseen kohdetta tarkemmin. Pian kohde nousi ylemmäs ja alkoi liikkua poispäin havaitsijoista. Tällöin paikalle lensi ryhmä helikoptereita, jotka seurasivat poispäin lentävää esinettä.
Tapauksen jälkeen havaitsijat sairastuivat ja heidän oireensa olivat samankaltaisia kuin säteilyvammoja saaneilla.[lähde? ]
Aiheesta muualla

Cashin-Landrumin ufotapaukseen liittyvä fysikaalinen todistusaineisto (Arkistoitu – Internet Archive)
The Piney Woods Incident, Cash-Landrum (englanniksi)
The Cash-Landrum Case (Arkistoitu – Internet Archive) (englanniksi)
Cecil Dye

Cecil Dye
Cecil Henry ”Babe” Dye (13. toukokuuta 1898 – 2. tammikuuta 1962) oli kanadalainen Hockey Hall of Fameen valittu jääkiekkoilija.  Dye pelasi 11 kautta hyökkääjän paikalla National Hockey Leaguen seuroissa Toronto St. Pats, Chicago Black Hawks, New York Americans ja Toronto Maple Leafs. Hän oli NHL:n 1920-luvun paras maalintekijä.
Cecil Dye pelasi myös kanadalaista jalkapalloa Toronto Argonautsissa ja baseballia.
Saavutuksia

NHL:n paras pisteidentekijä 1923 ja 1925
Hockey Hall of Fameen 1970
vuonna 1998 sijalla 83 The Hockey News -lehden NHL-painotteisella 100 suurimman pelaajan listalla
Branko Radivojevič

| Branko Radivojevič |
| --- | --- |

Henkilötiedot
Syntynyt: 24. marraskuuta 1980 (ikä 43) Piešťany, Tšekkoslovakia
Kansalaisuus:   Slovakia
Jääkiekkoilija
Pelipaikka:  laitahyökkääjä
Maila:  oikea
Pituus:  183 cm
Paino:  94 kg
Seura
Seura:  Spartak Moskova
Sarja:  KHL
Pelinumero:  92
Pelaajaura
Pääsarjaura:  1997–
Aik. seurat:  HK Dukla Trenčín (SloEL) Springfield Falcons (AHL) Phoenix Coyotes (NHL) Philadelphia Flyers (NHL) Vsetínská Hokejová (ČEL) Luleå HF (SEL) Minnesota Wild (NHL) Spartak Moskova (KHL) HK Atlant (KHL)
NHL-varaus:  93. varaus, 1999 Colorado Avalanche
Branko Radivojevič (s. 24. marraskuuta 1980 Piešťany, Tšekkoslovakia) on slovakialainen jääkiekkoilija, pelipaikaltaan laitahyökkääjä. Hän edustaa KHL-seura Spartak Moskovaa. Radivojevič pelasi urallaan 393 NHL:n runkosarjaottelua vuosina 2002–2008.